Միքսոբակտերիաներ

Միքսոբակտերիաներ (Myxobacteria), (հունարեն μύξα-լորձ և բակտերիա), ցուպիկաձև, 0,5×3-15 մկմ չափերով, գրամ-բացասական, գլխավորապես աերոբ, հետերոտրոֆ միաբջիջ օրգանիզմներ։ Տեսակների մեծ մասն ունի կորիզ։ Ընդունակ են պտղամարմին առաջացնելու։ Շարժվում են «ռեակտիվ» սկզբունքով՝ լորձ արտադրելով։ Բազմանում են ձգմամբ կամ երկայնակի կիսվելով։ Որոշ գիտնականներին միքսոբակտերիաներին դասում են կապտականաչ ջրիմուռների, մյուսները՝ նախակենդանիների շարքը։ Լայնորեն տարածված են բնության մեջ՝ հողում, գոմաղբում, օրգանական մնացորդներում և մասնակցում են դրանց աերոբ քայքայմանը։